Εισαγωγή ιεροσπουδαστών στις Σχολές Μαθητείας Υποψηφίων Κληρικών (Σ.Μ.Υ.Κ.)
ΑΙΤΗΣΗ ΕΙΣΑΓΩΓΗΣ ΣΤΙΣ ΣΧΟΛΕΣ ΜΑΘΗΤΕΙΑΣ ΥΠΟΨΗΦΙΩΝ ΚΛΗΡΙΚΩΝ (ΣΜΥΚ) ΓΙΑ ΛΑΪΚΟΥΣ ΥΠΟΨΗΦΙΟΥΣ
Οι ενδιαφερόμενοι υποβάλλουν την αίτησή τους μόνο ηλεκτρονικά μέσω της πλατφόρμας gov.gr κατόπιν αυθεντικοποίησης, με χρήση των προσωπικών κωδικών διαπιστευτηρίων της Γενικής Γραμματείας Πληροφοριακών Συστημάτων Δημόσιας Διοίκησης (Γ.Γ.Π.Σ.Δ.Δ.) (taxisnet), ακολουθώντας τη διαδρομή Αρχική – Εκπαίδευση - εγγραφή σε σχολείο - Σχολές Μαθητείας Υποψήφιων Κληρικών (ΣΜΥΚ), αφού προηγουμένως έχουν αναρτήσει τα αναγκαία δικαιολογητικά. Κάθε υποψήφιος μπορεί να καταχωρίσει μέχρι τρεις (3) προτιμήσεις Σ.Μ.Υ.Κ. συνολικά, με σειρά προτεραιότητας. Η αίτηση για τους λαϊκούς υποψήφιους έχει τη μορφή και το περιεχόμενο όπως εμφαίνεται στο Παράρτημα Ι που αποτελεί αναπόσπαστο τμήμα της παρούσας και υποβάλλεται μετά την ανάρτηση των απαραίτητων δικαιολογητικών όπως αυτά ορίζονται στην παρ. 6 του παρόντος. Στην ίδια αίτηση σε ξεχωριστό πεδίο οι υποψήφιοι για εισαγωγή στις Σ.Μ.Υ.Κ. της Βελλάς και της Κρήτης επιλέγουν εάν επιθυμούν τη διαμονή τους στη Σ.Μ.Υ.Κ. επιτυχίας τους. Η υποβολή της αίτησης επέχει θέση υπεύθυνης δήλωσης ότι ο αιτών δεσμεύεται για την ακρίβεια των στοιχείων που υποβάλλει και συναινεί για την επεξεργασία των προσωπικών του στοιχείων, σύμφωνα με την ισχύουσα νομοθεσία περί Προστασίας Προσωπικών Δεδομένων για τη διαδικασία της εισαγωγής του σε Σ.Μ.Υ.Κ. και ότι αποδέχεται τον Κανονισμό λειτουργίας των Σ.Μ.Υ.Κ. και των υποχρεώσεων που απορρέουν από αυτόν. Οι αιτήσεις και τα δικαιολογητικά υποβάλλονται εντός αποκλειστικής προθεσμίας που άρχεται την 12-7-2024 και ώρα 08:30 και λήγει την 20-8-2024 και ώρα 23:59 Η υποβολή της αίτησης επέχει θέση υπεύθυνης δήλωσης ότι ο αιτών δεσμεύεται για την ακρίβεια των στοιχείων που υποβάλλει και συναινεί για την επεξεργασία των προσωπικών του στοιχείων, σύμφωνα με την ισχύουσα νομοθεσία περί Προστασίας Προσωπικών Δεδομένων για την διαδικασία της εισαγωγής του σε Σ.Μ.Υ.Κ. Οι υποψήφιοι υποβάλλουν συνοδευτικά με την αίτησή τους επικυρωμένα δικαιολογητικά ή δικαιολογητικά που έχουν εκδοθεί μέσω της Ενιαίας Ψηφιακής Πύλης του Ελληνικού Δημοσίου (gov.gr) για την απόδειξη των τυπικών προσόντων τους. Μετά την οριστική υποβολή της αίτησης αποστέλλεται αυτόματα από το σύστημα κωδικός της αίτησης στη διεύθυνση ηλεκτρονικού ταχυδρομείου που έχει δηλώσει στην αίτησή του ο κάθε υποψήφιος.
Οι υποψήφιοι μπορεί να είναι άρρενες Έλληνες πολίτες ή ομογενείς.
Oι υποψήφιοι μπορούν να είναι αλλοδαποί πολίτες κρατών εντός ή εκτός Ευρωπαϊκής Ένωσης.
Oι Έλληνες υποψήφιοι να είναι κάτοχοι απολυτηρίου Γενικού Εκκλησιαστικού Λυκείου του ν.3432/2006 (Α’ 14), Πρότυπου Εκκλησιαστικού Λυκείου του ν.4823/2021 (Α΄136), Γενικού Λυκείου, κάτοχοι απολυτηρίου ή πτυχίου Επαγγελματικού Λυκείου ή ισότιμου τίτλου σπουδών σχολείου Δευτεροβάθμιας εκπαίδευσης της ημεδαπής. ή της αλλοδαπής.
Οι υποψήφιοι αλλοδαποί πολίτες κρατών εντός ή εκτός Ευρωπαϊκής Ένωσης, να είναι κάτοχοι τίτλων ισότιμων προς εκείνους της προϋπόθεσης (3). Επίσης, στην περίπτωση αυτή, απαιτείται γνώση ελληνικής γλώσσας κατ’ ελάχιστον επιπέδου Α2, όπως προβλέπεται στο άρθρο 76 του ν. 4763/2020 (Α΄ 254).
Έλληνες πολίτες ή ομογενείς και αλλοδαποί πολίτες κρατών εντός και εκτός ΕΕ, να έχουν συμπληρώσει το 18ο έτος της ηλικίας τους.
Οι υποψήφιοι πολίτες να έχουν εκπληρώσει τις στρατιωτικές τους υποχρεώσεις ή να έχουν νόμιμα απαλλαγεί από αυτές.
Οι υποψήφιοι θα πρέπει να διαθέτουν προσωπικούς κωδικούς - διαπιστευτήρια taxisnet, της Γενικής Γραμματείας Πληροφοριακών Συστημάτων Δημόσιας Διοίκησης (Γ.Γ.Π.Σ.Δ.Δ.), με τη χρήση των οποίων για την αυθεντικοποιούνται και πραγματοποιούν είσοδο στην Ενιαία Ψηφιακή Πύλη (gov.gr).
Η διαδικασία αφορά στην εισαγωγή ιεροσπουδαστών στις Σχολές Μαθητείας Υποψήφιων Κληρικών (Σ.Μ.Υ.Κ.), μέσω διεξαγωγής γραπτών εξετάσεων.
Στο βιογραφικό σημείωμα, πρέπει να αναφέρεται ο Α.Μ.Κ.Α., στοιχεία ταυτότητας και στοιχεία επικοινωνίας του υποψηφίου.
Επικυρωμένο φωτοαντίγραφο βεβαίωσης Τίτλου σπουδών
Επικυρωμένη Βεβαίωση Ισοτιμίας Τίτλου σπουδών για ομογενείς / αλλοδαπούς. Στην περίπτωση αποφοίτου εκκλησιαστικού λυκείου της αλλοδαπής, η αναγνώριση της ισοτιμίας γίνεται από το Ε.Σ.Ε.Ε. κατόπιν αιτήσεως των ενδιαφερομένων και πρέπει να έχει ολοκληρωθεί πριν την υποβολή της αίτησης.
Επικυρωμένο Πιστοποιητικό ελληνικής γλώσσας επιπέδου Α2, για τους αλλοδαπούς.
Πιστοποιητικό στρατολογικής κατάστασης τύπου Α΄
Πιστοποιητικό γνωμάτευσης για ειδικές μαθησιακές δυσκολίες, μόνο για τους υποψηφίους που ανήκουν στην περίπτωση του άρθρου 5 της ΥΑ 66904/Θ2/14-6-2024.
Βεβαίωση Μητροπολίτη της Εκκλησίας της Ελλάδος ή της Εκκλησίας της Κρήτης ή των Ιερών Μητροπόλεων της Δωδεκανήσου ότι ο αιτών κατέχει τα προσόντα, για να χειροτονηθεί κληρικός.
Αντίγραφο δελτίου ταυτότητας. Εναλλακτικά υποβάλλεται αντίγραφο διαβατηρίου.
Οι υποψήφιοι υποβάλλουν συνοδευτικά με την αίτησή τους επικυρωμένα δικαιολογητικά ή δικαιολογητικά που έχουν εκδοθεί μέσω της Ενιαίας Ψηφιακής Πύλης του Ελληνικού Δημοσίου (gov.gr) για την απόδειξη των τυπικών προσόντων τους. Αποκλείονται από τη διαδικασία επιλογής, υποψήφιοι οι οποίοι δεν αναρτούν τα προβλεπόμενα δικαιολογητικά ή τα δικαιολογητικά που αναρτούν κατά τη διαδικασία επιλογής είναι μη νόμιμα ή υποβάλλουν στη διαδικασία αυτή αναληθείς δηλώσεις.
Η αναζήτηση του αντιγράφου ΔΤ διενεργείται αποκλειστικά από τους αρμόδιους υπαλλήλους των φορέων διεκπεραίωσης υποθέσεων με τη χρήση της ηλεκτρονικής υπηρεσίας «Ψηφιακό αντίγραφο δελτίου ταυτότητας» στη διαδρομή https://id-copy.services.gov.gr/
Καθορισμός διαδικασίας εισαγωγής ιεροσπουδαστών στις Σχολές Μαθητείας Υποψηφίων Κληρικών (Σ.Μ.Υ.Κ.) του Ν. 4823/2021 (Α΄ 136)
Εισαγωγή σε Σχολή Μαθητείας Υποψήφιων Κληρικών
Η διαδικασία αυτή πραγματοποιείται για πρώτη φορά από το εκπαιδευτικό έτος 2024-2025.
Αναβάθμιση του σχολείου, ενδυνάμωση των εκπαιδευτικών και άλλες διατάξεις
Στην πρόσκληση περιγράφονται η διαδικασία, τα απαιτούμενα δικαιολογητικά, η εξεταστέα ύλη και η χρονική περίοδος της διαδικασίας επιλογής.
Η αρμόδια Διεύθυνση παραλαμβάνει τις αιτήσεις των υποψηφίων, που έχουν καταθέσει ηλεκτρονικά, συνοδευόμενες από τα απαραίτητα δικαιολογητικά που έχουν αναρτήσει επίσης ηλεκτρονικά.
Αρμόδια για τη συγκέντρωση και τον έλεγχο των δικαιολογητικών και των αιτήσεων των υποψηφίων είναι η Επιτροπή Επιλογής που συστήνεται σε κάθε ΣΜΥΚ, με βάση την πρώτη προτίμηση κάθε υποψηφίου. Μετά τη λήξη της προθεσμίας υποβολής των ηλεκτρονικών αιτήσεων και εντός επτά (7) ημερών, η Επιτροπή αποκτά πρόσβαση στα δεδομένα της πλατφόρμας, ελέγχει τις αιτήσεις και τα δικαιολογητικά των υποψηφίων και καταρτίζει πίνακα δεκτών και αποκλειομένων υποψηφίων.
Η Επιτροπή Επιλογής ορίζει τις ημερομηνίες πρόσκλησης των υποψηφίων σε συνέντευξη. Εάν συντρέχει σοβαρός λόγος, η συνέντευξη μπορεί να διενεργείται με την ίδια διαδικασία ηλεκτρονικά εξ αποστάσεως, μέσω εφαρμογής τηλεδιάσκεψης, με ευθύνη της επιτροπής επιλογής. Ο υποψήφιος θα πρέπει να αιτηθεί εγγράφως και τεκμηριωμένα προς την Επιτροπή Επιλογής, εντός τριών ημερών από την ανάρτηση του πίνακα της παρ. 8 του άρθρου 4 στην ιστοσελίδα του Υ.ΠΑΙ.Θ.Α., τη διεξαγωγή της συνέντευξης εξ αποστάσεως. Οι υποψήφιοι εξετάζονται από την Επιτροπή Επιλογής της Σ.Μ.Υ.Κ. της πρώτης προτίμησής τους. Υποψήφιοι οι οποίοι δεν προσέρχονται στη συνέντευξη, αποκλείονται από την επιλογή.
Μετά τη λήξη της διαδικασίας της συνέντευξης, η Επιτροπή Επιλογής κάθε Σ.Μ.Υ.Κ. συντάσσει πίνακα επιτυχόντων του πρώτου σταδίου κατά φθίνουσα σειρά και τον κοινοποιεί στη Διεύθυνση Θρησκευτικής Εκπαίδευσης και Διαθρησκευτικών Σχέσεων του Υ.ΠΑΙ.Θ.Α. εντός είκοσι (20) ημερών από την έναρξη της διαδικασίας των συνεντεύξεων.
Η Επιτροπή Επιλογής κοινοποιεί τον πίνακα επιτυχόντων στην Διεύθυνση Θρησκευτικής Εκπαίδευσης και Διαθρησκευτικών Σχέσεων προς ανάρτηση αυτού στην ιστοσελίδα του ΥΠΑΙΘΑ. η οποία τον αναρτά στην ιστοσελίδα του Υ.ΠΑΙ.Θ.Α. Η Επιτροπή Επιλογής της Σ.Μ.Υ.Κ. της Ρ.Ε.Σ. κοινοποιεί τον πίνακα επιτυχόντων και στο Πολυμελές Συμβούλιο του Ιδρύματος.
Αυτές γίνονται υπό την Εποπτεία και επιτήρηση της Επιτροπής Επιλογής. Οι γραπτές εξετάσεις διενεργούνται στις Σ.Μ.Υ.Κ. με φυσική παρουσία. Οι επιτυχόντες του πρώτου σταδίου συμμετέχουν στις κοινές γραπτές εξετάσεις που πραγματοποιούνται στη Σ.Μ.Υ.Κ. της πρώτης τους επιλογής. Εξετάζονται γραπτώς στα εξής γνωστικά αντικείμενα: α) Ελληνική Ιστορία και β) Θρησκευτικά. Οι υποψήφιοι εξετάζονται στα παραπάνω μαθήματα στο πλαίσιο μίας (1) ενιαίας εξέτασης διάρκειας εκατόν είκοσι (120) λεπτών. Η αποστολή των θεμάτων προς τα εξεταστικά κέντρα πραγματοποιείται ηλεκτρονικά με ευθύνη του Ε.Σ.Ε.Ε., αμέσως πριν την έναρξη της δοκιμασίας. Επιτυχόντες θεωρούνται όσοι έχουν συγκεντρώσει τουλάχιστον τον βαθμό δέκα (10) σε κάθε εξεταζόμενο γνωστικό αντικείμενο. Οποιοδήποτε ζήτημα ανακύψει κατά τη διάρκεια των εξετάσεων ρυθμίζεται από την Επιτροπή Επιλογής και το Εποπτικό Συμβούλιο Εκκλησιαστικής Εκπαίδευσης (Ε.Σ.Ε.Ε.).
Η Επιτροπή Επιλογής κάθε Σ.Μ.Υ.Κ. συντάσσει τον πίνακα των επιτυχόντων κατά φθίνουσα σειρά επιτυχίας, τον οποίο αποστέλλει στο Ε.Σ.Ε.Ε.
Το Ε.Σ.Ε.Ε. καταρτίζει τον πίνακα εισακτέων σε κάθε Σ.Μ.Υ.Κ. και τον κοινοποιεί στη Διεύθυνση Θρησκευτικής Εκπαίδευσης και Διαθρησκευτικών Σχέσεων του Υ.ΠΑΙ.Θ.Α.
Ο πίνακας εισακτέων για κάθε Σ.Μ.Υ.Κ. κυρώνεται από τον Γενικό Γραμματέα Θρησκευμάτων και αναρτάται στην ιστοσελίδα του Υ.ΠΑΙ.Θ.Α., με σκοπό την ενημέρωση των υποψηφίων.
1. Σε κάθε Σ.Μ.Υ.Κ. συστήνεται και εδρεύει Επιτροπή Επιλογής σύμφωνα με την παρ. 2 του άρθρου 145 του ν.4823/2021 (Α’ 136). 2. Κάθε Επιτροπή Επιλογής αποτελείται από τον Πρόεδρο, τα λοιπά τακτικά μέλη και τον Γραμματέα. Ο Πρόεδρος και ο Γραμματέας ορίζονται από τη Διαρκή Ιερά Σύνοδο της Εκκλησίας της Ελλάδας για τις Επιτροπές Επιλογής της Σ.Μ.Υ.Κ. της Ρ.Ε.Σ. και της Σ.Μ.Υ.Κ. Βελλάς Ιωαννίνων και ο Πρόεδρος και ο Γραμματέας της Επιτροπής Επιλογής για τη Σ.Μ.Υ.Κ. της Κρήτης ορίζονται από την Ιερά Επαρχιακή Σύνοδο της Εκκλησίας της Κρήτης. Η συμμετοχή στην Επιτροπή είναι άμισθη.
Τα κριτήρια επιλογής ιεροσπουδαστών είναι: α) η γενική συγκρότηση και προσωπικότητα του υποψηφίου, β) η έφεσή του προς την ιεροσύνη και γ) η ικανότητά του να ανταποκρίνεται στις αρχές από τις οποίες εμπνέεται ο Ιερός Κλήρος της Ανατολικής Ορθοδόξου Εκκλησίας του Χριστού. Η Επιτροπή Επιλογής δύναται να αποκλείσει από την περαιτέρω διαδικασία υποψήφιο που κατά τη διάρκεια της συνέντευξης διαπιστώνεται ότι δεν είναι κατάλληλος για την ιεροσύνη.
Οι υποψήφιοι οφείλουν να προσκομίσουν, κατά την ημερομηνία διενέργειας εξετάσεων, αστυνομική ταυτότητα ή διαβατήριο και τον εκτυπωμένο κωδικό της αίτησής τους. Τα προσωπικά στοιχεία και ο κωδικός της αίτησης των υποψηφίων καλύπτονται αμέσως μετά την ταυτοποίηση του υποψηφίου και αποκαλύπτονται από την Επιτροπή Επιλογής μετά τη βαθμολόγηση των γραπτών.
Δεκτοί στις Σ.Μ.Υ.Κ. γίνονται κατά φθίνουσα βαθμολογική σειρά οι επιτυχόντες, ωσότου συμπληρωθεί ο αριθμός εισακτέων που προβλέπεται. Σε περιπτώσεις ισοβαθμίας προηγείται ο υποψήφιος με τον μεγαλύτερο βαθμό στο εξεταζόμενο μάθημα των Θρησκευτικών και αν υπάρχει ισοβαθμία και στο βαθμό του μαθήματος των Θρησκευτικών, προηγείται ο υποψήφιος με τον μεγαλύτερο βαθμό απολυτηρίου / τίτλου. Μετεγγραφή εισαχθέντα σε άλλη Σ.Μ.Υ.Κ. δεν επιτρέπεται.
Ο πίνακας εισακτέων της Σ.Μ.Υ.Κ. της Ρ.Ε.Σ. κοινοποιείται και στο Πολυμελές Συμβούλιο του Ιδρύματος.
Παραλαβή αιτήσεων και δικαιολογητικών των υποψηφίων
Συγκέντρωση και έλεγχος αιτήσεων και δικαιολογητικών υποψηφίων
Συνέντευξη και αξιολόγηση υποψηφίων από την Επιτροπή Επιλογής
Σύνταξη πίνακα επιτυχόντων στη διαδικασία της συνέντευξης από την Επιτροπή Επιλογής
Ανάρτηση πίνακα επιτυχόντων στην ιστοσελίδα του ΥΠΑΙΘΑ
Σύνταξη πίνακα επιτυχόντων κατόπιν της γραπτής εξέτασης
Κύρωση πίνακα εισακτέων και ανάρτηση στην επίσημη ιστοσελίδα του Υ.ΠΑΙ.Θ.Α.
Έγγραφο δημόσιας υπηρεσίας/δημόσιου φορέα